Legal Document

Category: 360

Text:
2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.18751 της 2/5 Δεκ. 1964 (ΦΕΚ Β΄ 589) Περί καθορισμού των αρμοδίων Οικον. Εφόρων δια την επιβολήν του φόρου επί του εισοδήματος των αλλοδαπών νομικών προσώπων των μη εχόντων μόνιμον εγκατάστασιν εν Ελλάδι. Έχοντες υπ’ όψει: α)τας διατάξεις του άρθρ. 12 του Ν.Δ/τος 3843/1958 «περί φορολογίας εισοδήματος νομικών προσώπων» ως αύται συνεπληρώθησαν δια της διατάξεως της παρ. 8 του άρθρ. 9 του Ν.Δ/τος 4444/1964 και β)τας μέχρι τούδε εκδοθείσας αποφάσεις και Δ/τα, δι’ ων καθορίσθη η αρμοδιότης Οικονομικών τινών Εφόρων δια την παρακολούθησιν των εκ της κειμένης φορολογικής νομοθεσίας απορρεουσών φορολογικών υποχρεώσεων των νομικών προσώπων, αποφασίζομεν: 1.Ορίζομεν αρμόδιον Οικ. Έφορον δια την παραλαβήν των δηλώσεων και έλεγχον τούτων, την εξεύρεσιν του εισοδήματος των μη δηλωσάντων και εν γένει δια την επιβολήν και βεβαίωσιν του φόρου επί του εισοδήματος των αλλοδαπών νομικών προσώπων των μη εχόντων μόνιμον εγκατάστασιν εν Ελλάδι τον Οικ. Έφορον Ανων. Εταιρειών Αθηνών δια το σύνολον των εν Ελλάδι κτωμένων υπό των νομικών προσώπων τούτων εκ πάσης πηγής εισοδημάτων αυτών. 2.Προκειμένου περί αλλοδαπών εταιρειών και Οργανισμών, μη εχόντων μόνιμον εγκατάστασιν εν Ελλάδι και εκμεταλλευομένων εν Ελλάδι πλοία υπό ξένην σημαίαν, αρμόδιος δια την βάσει του Ν.Δ/τος 3843/58 φορολογίαν των τυγχάνει ο Οικον. Έφορος της περιφερείας του λιμένος προσεγγίσεως των πλοίων δια τα κέρδη αυτών εξ εισιτηρίων επιβατών και κομίστρων εμπορευμάτων κλπ. παραλαμβανομένων εκ του λιμένος τούτου. 3.Η εκ των μέχρι τούδε εκδοθεισών αποφάσεων και Δ/των καθορισθείσα αρμοδιότης Οικονομικών Εφόρων εξακολουθεί ισχύουσα εφ’ όσον δεν ρυθμίζεται άλλως υπό των διατάξεων της παρούσης. Η ισχύς της παρούσης δημοσιευομένης δια της Εφημερίδος της Κυβερνήσεως, άρχεται από του Οικονομικού έτους 1965. (Αντί για τις σελ. 206,81(κ)-206,881(η)  Σελ. 206,81(κα) Τεύχος 1198-Σελ. 69 Φόρος Εισοδήματος Νομικών Προσώπων 27.Β.ν.1-2 27.Β.ν.2 Φόρος Εισοδήματος Νομικών Προσώπων